ananddey/assamese-wiki-corpus huggingface dataset:
দানা দ্ৰাবোভা

দানা দ্ৰাবোভা (ইংৰাজী: Dana Drábová; ৩ জুন ১৯৬১ – ৬ অক্টোবৰ ২০২৫) এগৰাকী চেক পদাৰ্থ বিজ্ঞানী আৰু ৰাজনীতিবিদ আছিল। তেওঁ ১৯৯৯ চনৰ পৰা ২০২৫ চনলৈকে ষ্টেট অফিচ ফৰ নিউক্লিয়েৰ চেফটিৰ অধ্যক্ষ আছিল আৰু ২০২৩ চনত কনভেনচন অন নিউক্লিয়েৰ চেফটিৰ সদস্য দেশসমূহৰ বৈঠকৰ সভাপতি হিচাপে কাৰ্যনিৰ্বাহ কৰিছিল।

জীৱন আৰু কৰ্মজীৱন

দ্ৰাবোভাৰ জন্ম ১৯৬১ চনৰ ৩ জুনত প্ৰাগ চহৰত হৈছিল। প্ৰাগৰ চেক কাৰিকৰী বিশ্ববিদ্যালয়ত অধ্যয়ন কৰাৰ পূৰ্বে তেওঁ ৰিচানীত বিদ্যালয়ৰ শিক্ষা গ্ৰহণ কৰিছিল। তেওঁ এই বিশ্ববিদ্যালয়ৰ নিউক্লিয়েৰ চায়েঞ্চ এণ্ড ফিজিকেল ইঞ্জিনিয়াৰিং অনুষদত অধ্যয়ন কৰিছিল,

তেওঁ ষ্টেট অফিচ ফৰ নিউক্লিয়েৰ চেফটিৰ অধ্যক্ষা আছিল।

ব্যৱসায়ী মিচাল হোৰাচেক চেক প্ৰজাতন্ত্ৰৰ ৰাষ্ট্ৰপতি পদৰ বাবে থিয় হৈছিল। তেওঁ ২০১৭ চনৰ ফেব্ৰুৱাৰী মাহত শ্লভাকিয়াৰ প্ৰাক্তন ৰাষ্ট্ৰপতি পদৰ প্ৰাৰ্থী মেগডালেনা ভাছাৰিয়োভা, দানা দ্ৰাবোভা আৰু শল্য চিকিৎসক পাভেল পাফকোসহ তেওঁৰ উপদেষ্টা পৰিষদৰ নাম ঘোষণা কৰিছিল।

২০১৮ চনত তেওঁ থিংক টেংক ইনষ্টিটিউট অৱ মডাৰ্ণ পলিটিক্স আইষ্টাৰ (iSTAR) ৰ বৰ্ডত আছিল।

২০২৩ চনত তেওঁ ঘোষণা কৰিছিল যে ছয়টা চেক পাৰমাণৱিক ৰিয়েক্টৰ গোটৰ বাবে পাৰমাণৱিক ইন্ধনৰ বিকল্প যোগানকাৰীৰ সন্ধান কৰা হ'ব।

২০২৩ চনৰ মাৰ্চ মাহত তেওঁ কনভেনচন অন নিউক্লিয়েৰ চেফটিৰ পক্ষসমূহৰ ৮ম আৰু ৯ম যুটীয়া বৈঠকৰ সভাপতি আছিল।

দ্ৰাবোভাৰ ২০২৫ চনৰ ৬ অক্টোবৰত ৬৪ বছৰ বয়সত এক গুৰুতৰ বেমাৰৰ পিছত মৃত্যু হয়।

সন্মান

|ribbon bar অৰ্ডাৰ অৱ দ্য হোৱাইট লায়ন, তৃতীয় শ্ৰেণী (২০২৫)
|ribbon bar অৰ্ডাৰ অৱ দ্য ৰাইজিং ছান, দ্বিতীয় শ্ৰেণী, গ'ল্ড এণ্ড ছিলভাৰ ষ্টাৰ (২০২৪)
|ribbon bar চেক গণৰাজ্যৰ প্ৰতিৰক্ষা মন্ত্ৰীৰ ক্ৰছ অৱ মেৰিট, তৃতীয় শ্ৰেণী (২০২২)
|ribbon bar মেডেল অৱ মেৰিট, প্ৰথম শ্ৰেণী (২০১৪)

তথ্যসূত্ৰ

বাহ্যিক সংযোগ

শ্ৰেণী:লেচবিয়ান বিজ্ঞানী
শ্ৰেণী:ৰাজনীতিবিদ
শ্ৰেণী:চেক গণৰাজ্যৰ ব্যক্তি
ভাৰতীয় সংগ্ৰহালয়

ভাৰতীয় সংগ্ৰহালয় ভাৰতৰ পশ্চিম বংগৰ মধ্য কলকাতাত অৱস্থিত এক বৃহৎ সংগ্ৰহালয়। স্বাধীনতাৰ পূৰ্বে ইয়াক ইম্পেৰিয়েল মিউজিয়াম অফ কলকতা বুলি কোৱা হৈছিল। সংগ্ৰহৰ আকাৰ অনুসৰি ই বিশ্বৰ নৱম পুৰণি সংগ্ৰহালয় আৰু এছিয়াৰ আটাইতকৈ পুৰণি আৰু বৃহৎ সংগ্ৰহালয়। ইয়াত প্ৰাচীন সামগ্ৰী, কৱচ আৰু অলংকাৰ, জীৱাশ্ম, কংকাল, মমি আৰু মোগল চিত্ৰৰ বিৰল সংগ্ৰহ আছে। ১৮১৪ চনত ভাৰতৰ কলকাতাত এছিয়াটিক ছ’চাইটি অফ বেংগলে এই সংগ্ৰহালয়টো প্ৰতিষ্ঠা কৰিছিল। প্ৰতিষ্ঠাপক কিউৰেটৰ আছিল ডেনিছ উদ্ভিদবিদ নাথানিয়েল ৱালিচ।

ইয়াত ছটা খণ্ডত সাংস্কৃতিক আৰু বৈজ্ঞানিক সামগ্ৰীৰ পঁত্ৰিশটা গেলেৰী আছে; যাৰ ভিতৰত ভাৰতীয় শিল্প, পুৰাতত্ত্ব, নৃতত্ত্ব, ভূতত্ত্ব, প্ৰাণীবিজ্ঞান আৰু অৰ্থনৈতিক উদ্ভিদ বিজ্ঞান অন্তৰ্ভূক্ত। মানৱীয় আৰু প্ৰাকৃতিক বিজ্ঞানৰ সৈতে জড়িত ভাৰতীয় আৰু ট্ৰাঞ্চ ইণ্ডিয়ান উভয় ধৰণৰ বহুতো বিৰল আৰু অনন্য নমুনা সংৰক্ষিত কৰি এই শিতানসমূহৰ গেলেৰীত প্ৰদৰ্শিত কৰা হয়। বিশেষকৈ কলা আৰু পুৰাতত্ত্ব বিভাগত আন্তঃৰাষ্ট্ৰীয় বহুতো গুৰুত্বপূৰ্ণ সংগ্ৰহ আছে।

এইটো ভাৰত চৰকাৰৰ সাংস্কৃতিক মন্ত্ৰালয়ৰ অধীনস্থ এটা স্বায়ত্তশাসিত সংগঠন। ভাৰতীয় সংগ্ৰহালয়ৰ বৰ্তমানৰ সঞ্চালক হৈছে শ্ৰী অৰিজিত দত্ত চৌধুৰী, যি এন.চি.এছ.এমৰো সঞ্চালক প্ৰধান আৰু লগতে ৰাষ্ট্ৰীয় পুথিভঁৰালৰ সঞ্চালক প্ৰধানৰ অতিৰিক্ত দায়িত্বতো আছে।

সংগ্ৰহালয় গেলাৰী

প্ৰসংগ

বাহ্যিক সংযোগ

History of Indian Museum
Indian Museum Kolkata at Google Cultural Institute
Don Bosco Museum
The Indian Museum Completes 200 Years by Shakunt Pandey
Publications of the Indian Museum
শ্ৰেণী:পশ্চিম বংগৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
শ্ৰেণী:ভাৰতৰ পুৰাতাত্বিক সংগ্ৰহালয়
জিতুল সোণোৱাল

জিতুল সোণোৱাল এগৰাকী অসমীয়া সংগীত জগতৰ এগৰাকী প্ৰসিদ্ধ গায়ক, গীতিকাৰ, সুৰকাৰ আৰু সংগীত পৰিচালক। তেখেতে বৰ্তমানলৈ বহুকেইটা অসমীয়া জনপ্ৰিয় গীতত নিজৰ কণ্ঠদান কৰিছে। গান গোৱাৰ উপৰিও তেখেতে বিভিন্ন বাদ্যযন্ত্ৰ যেনে গীটাৰ, কীবৰ্ড আদি বজাব পাৰে।

একক কণ্ঠৰ এলবাম

নিৰিবিলি গধূলি
প্ৰতীক্ষা
বৃষ্টি
বৰষা
নতুন লহৰ
যদি কেতিয়াবা
শিহৰণ
ৰহণ
যশোৱা
প্ৰীতি
মৰমী প্ৰিয়া
সোণালী
অঞ্জনা
কপৌ পাহি তোৰে খোপাত
অনুপমা আদি

তথ্য সংগ্ৰহ

শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ
শ্ৰেণী:বাদ্যযন্ত্ৰী
শ্ৰেণী:অসমৰ সঙ্গীত পৰিচালক‎
আটলাণ্টিক মহাসাগৰ

আটলাণ্টিক মহাসাগৰ পৃথিৱীৰ দ্বিতীয় বৃহত্তম মহাসাগৰ। ইয়াৰ ক্ষেত্ৰফল ১০,৬৪,০০,০০০ বৰ্গকিলোমিটাৰ (৪,১১,০০,০০০ বৰ্গমাইল); যি পৃথিৱীপৃষ্ঠৰ প্ৰায় ২০% আৰু মুঠ জলভাগৰ ২৬%।

বিশ্ব মহাসাগৰৰ সৈতে আন্তঃসম্পৰ্কযুক্ত আটলাণ্টিক মহাসাগৰৰ পশ্চিমে আমেৰিকা মহাদেশ আৰু প্ৰশান্ত মহাসাগৰৰ একাংশ, পূবে ইউৰোপ, আফ্ৰিকা আৰু ভাৰত মহাসাগৰ, উত্তৰে উত্তৰ মহাসাগৰ, আৰু দক্ষিণে দক্ষিণ মহাসাগৰ অৱস্থিত। বিষুৱ ৰেখাই আটলাণ্টিক মহাসাগৰক দুভাগত বিভক্ত কৰিছে: উত্তৰে উত্তৰ আটলাণ্টিক মহাসাগৰ আৰু দক্ষিণে দক্ষিণ আটলাণ্টিক মহাসাগৰ।

তথ্যসূত্ৰ

শ্ৰেণী:মহাসাগৰ
মাউণ্ট গেডে পাংৰাংগো ৰাষ্ট্ৰীয় উদ্যান

মাউণ্ট গেডে পাংৰাংগো ৰাষ্ট্ৰীয় উদ্যান ইণ্ডোনেছিয়াৰ পশ্চিম জাভাত অৱস্থিত এখন ৰাষ্ট্ৰীয় উদ্যান। উদ্যানখন মাউণ্ট গেডে আৰু মাউণ্ট পাংৰাংগো নামৰ আগ্নেয়গিৰি দুটাৰ কেন্দ্ৰত আছে। ইয়াৰ আয়তন ১৫০ বৰ্গ কিলোমিটাৰ।

ইতিমধ্যে বিদ্যমান সংৰক্ষণ ক্ষেত্ৰসমূহ যেনে, চিবোডাছ উদ্ভিদ উদ্যান, চিমুংকাট নেচাৰ ৰিজাৰ্ভ, চিটুগুনুং বিনোদনমূলক উদ্যান, আৰু মাউণ্ট গেডে পাংৰাংগো নেচাৰ সংৰক্ষিত বনাঞ্চলৰ পৰা এই ৰাষ্ট্ৰীয় উদ্যান বিকশিত হৈছে‍ আৰু যোৱা শতিকাত ই এক গুৰুত্বপূৰ্ণ জৈৱিক আৰু সংৰক্ষণ গৱেষণাৰ স্থান হৈ পৰিছে‍।

ভৌগোলিক বিৱৰণ আৰু পৰিস্থিতি বি‍জ্ঞান

মাউণ্ট গেডে (২,৯৫৮ মিটাৰ) আৰু পান্গ্ৰাঙ্গো (৩,০১৯ মিটাৰ) হৈছে যমজ আগ্নেয়গিৰি। দুয়োটাৰে‍ শিখৰক কান্দাং বাদাক (২,৪০০ মিটাৰ) নামেৰে জনাজাত এটা ওখ জীন বান্ধৰ দ্বাৰা সংযুক্ত কৰা হৈছে। পাহাৰৰ ঢালবোৰ অতি থিয় আৰু দ্ৰুতগতিত বৈ যোৱা জলধাৰা কাটি পেলোৱা হয়। ই গভীৰ উপত্যকা আৰু দীঘল পাহাৰীয়া শিখৰ নিৰ্মাণ কৰে।

নিম্ন আৰু ওপৰৰ মণ্টেন আৰু চাবআলপাইন অৰণ্যসমূহ উদ্যানৰ ভিতৰত আছে আৰু ইয়াৰ বিষয়ে‍ ভালদৰে অধ্যয়ন কৰা হৈছে। মাউণ্ট গেডেৰ উত্তৰে জাভানিজ এডলৱেইছ (এনাফালিছ জাভানিচা)ৰ এখন পথাৰ আছে। উদ্যানখনত বৃহৎ সংখ্যক এনে‍ প্ৰজাতি আছে যিবোৰ কেৱল ইয়াৰ সীমাৰ ভিতৰতহে‍ পোৱা যায়; অৱশ্যে, এয়া বহু বছৰ ধৰি হোৱা অসমান গৱেষণাৰ ফল হ'ব পাৰে।

উদ্যানখনত বিলুপ্তপ্ৰায় স্তন্যপায়ী প্ৰজাতিৰ ভিতৰত কেইবাটাও বান্দৰ প্ৰজাতি‍ আছে। সেইবোৰ হ'ল - ৰূপালী হলৌ বান্দৰ, জাভাৰ চুৰিলি আৰু জাভাৰ লুটুং। অন্যান্য স্তন্যপায়ী প্ৰাণীবোৰৰ ভিতৰত আছে জাভাৰ নাহৰফুটুকী বাঘ, লেপাৰ্ড কেট, সুগৰী পহু, জাভা মাউচ ডিয়েৰ, সুমাত্ৰান ৰাংকুকুৰ, মালয় কেটেলাপহু, সুন্দা দুৰ্গন্ধযুক্ত বেজাৰ, হালধীয়া ডিঙিৰ মাৰ্টেন, আৰু বাৰ্টেলছ ৰেট।

পৰ্যটন

দৰ্শনাৰ্থীসকলে সাধাৰণতে উদ্যানখনৰ চাৰিখন প্ৰৱেশ দুৱাৰৰ ভিতৰৰ এটাৰ দ্বাৰাহে‍ উদ্যানখনত প্ৰৱেশ কৰে। চিবোডা, গুনুং পুট্ৰি, আৰু চেলাবিণ্টানা গেট - সকলোৱে শৃংগলৈ যোৱাৰ প্ৰৱেশ পথ দিয়ে; ছিটু গুনুং গেটখনে মূলতঃ পৰিয়ালৰ বিনোদনৰ বাবে আঁতৰাই ৰখা হ্ৰদৰ অঞ্চল এটাত প্ৰৱেশ কৰাৰ সুযোগ দিয়ে। চিবোদাছ গেট হৈছে আটাইতকৈ জনপ্ৰিয় প্ৰৱেশদ্বাৰ আৰু ই উদ্যানখনৰ মুখ্য কাৰ্যালয়ৰ স্থান। গাড়ীৰে‍ জাকাৰ্টাৰ পৰা অঞ্চলটোলৈ‍ সাধাৰণতে চিবোডাছ বোটানিকেল গাৰ্ডেনৰ মাজেৰে দুঘণ্টাৰ যাত্ৰা।

লগতে চাওক

ইণ্ডোনেছিয়াৰ নিৰ্বনানীকৰণ

তথ্যসূত্ৰসমূহ

বাহ্যিক সংযোগসমূহ

(ইণ্ডোনেছিয়াত) চৰকাৰী ৱেবছাইট
বন মন্ত্ৰালয়ঃ গুনুং গেডে-পাংৰাংগো ৰাষ্ট্ৰীয় উদ্যান
শ্ৰেণী:আই ইউ চি এন শ্ৰেণী II
শ্ৰেণী:ইণ্ডোনেছিয়াৰ ৰাষ্ট্ৰীয় উদ্যান
কাশিকা কাপুৰ

কাশিকা কাপুৰ (ইংৰাজী: Kashika Kapoor; জন্ম: ১৮ ফেব্ৰুৱাৰী ২০০৬) এগৰাকী ভাৰতীয় অভিনেত্ৰী, যিয়ে বলিউড আৰু তেলুগু চিনেমাৰ লগতে মিউজিক ভিডিঅ'তো কাম কৰাৰ বাবে পৰিচিত। তেওঁ ২০২৪ চনত সামাজিক প্ৰেক্ষাপটত নিৰ্মিত ড্ৰামা আয়ুস্মতী গীতা মেট্ৰিক পাছৰ জৰিয়তে বলিউডত আত্মপ্ৰকাশ কৰে আৰু ২০২৫ চনত এল ওৱাই এফ: লাভ ইউৰ ফাদাৰ ছবিৰ জৰিয়তে তেলুগু চিনামাত খোজ পেলায়। তেওঁ এক ডজনতকৈও অধিক মিউজিক ভিডিঅ'ত মুখ্য অভিনেত্ৰী হিচাপে অভিনয় কৰিছে।

প্ৰাৰম্ভিক জীৱন আৰু শিক্ষা

২০০৬ চনৰ ১৮ ফেব্ৰুৱাৰীত ভাৰতৰ মহাৰাষ্ট্ৰৰ মুম্বাইত দীপক টেকচান্দানী আৰু দিব্য ৰিতু কাপুৰৰ ঘৰত কাশিকা কাপুৰৰ জন্ম হৈছিল। তেওঁৰ সাক্ষী টেকচান্দানী কাপুৰ নামৰ এগৰাকী ভগ্নীও আছে।

কাপুৰে মুম্বাইৰ যমুনাবাই নাৰ্চী স্কুলত অধ্যয়ন কৰিছিল আৰু পিছলৈ এন এম আই এম এছ ডিমান-টু-বি-ইউনিভাৰ্চিটিৰপৰা দূৰৱৰ্তী শিক্ষাৰ জৰিয়তে বেচেলৰ অৱ বিজনেছ এডমিনিষ্ট্ৰেচন ডিগ্ৰী লাভ কৰে। তেওঁ মুম্বাইৰ জেফ গোল্ডবাৰ্গ ষ্টুডিঅ'ত ছয় মাহ ধৰি অভিনয়ৰ প্ৰশিক্ষণ লৈছিল আৰু নিউয়ৰ্ক ফিল্ম একাডেমীত তিনিবছৰীয়া পেছাদাৰী অভিনয় পাঠ্যক্ৰম সম্পূৰ্ণ কৰিছিল।

মিউজিক ভিডিঅ'

চলচ্চিত্ৰত আত্মপ্ৰকাশ কৰাৰ পূৰ্বে কাপুৰে কেইবাটাও মিউজিক ভিডিঅ'ত অভিনয় কৰি নিজৰ পাৰদৰ্শিতাৰ বাবে স্বীকৃতি লাভ কৰিছিল। তেওঁৰ কেইটামান উল্লেখনীয় কাম হ'ল:

অ' মেৰে দিল কে চেইন (২০২১), কণ্ঠ: শ্বাহিদ মালিয়া (সাৰেগামা)
দিল পে জখম (২০২২), কণ্ঠ: জুবিন নটিয়াল (টি-চিৰিজ)
তু লৌট আ (২০২২), কণ্ঠ: য়াচিৰ দেশাই (জেম টিউনছ পঞ্জাবী)
নিন্দ্ৰা (২০২২), কণ্ঠ: শিবাণী কাশ্যপ (জী মিউজিক)
সাজন (২০২২), কণ্ঠ: অংকিত তিৱাৰী (ৱাইল্ড বাফেলো মিউজিক), য'ত তেওঁ এটা জম্বিৰ চৰিত্ৰত অভিনয় কৰিছিল
হিচাপ (২০২২), সহযোগী: পাৰস অৰোৰা (জী মিউজিক)
থোড়ী থোড়ী ছাঞ্চ (২০২২) (মিট ব্ৰজ)
ইশ্কা (২০২৩), কণ্ঠ: বৰুণ জৈন (ইউনিভাৰ্চেল মিউজিক ইণ্ডিয়া)
অ' মাহী (২০২৩), কণ্ঠ: মহম্মদ দানিছ (টি-চিৰিজ)
তেৰে কল ৰহণা (২০২৪), কণ্ঠ: বিশাল মিশ্ৰ (টি-চিৰিজ)
চ্চা ৱালা প্যাৰ (২০২৪), কণ্ঠ: তুলসী কুমাৰ আৰু বিশাল মিশ্ৰ (টি-চিৰিজ)
তেৰা মেৰা মিলনা (২০২৪) (জী মিউজিক)
হাৰ (২০২৫), কণ্ঠ: নিশান্ত মালকানি

চলচ্চিত্ৰ আৰু দূৰদৰ্শন

কাপুৰে ২০২২ চনত ধাৰাবাহিক দ্য ভাইব হাণ্টাৰ্ছৰ জৰিয়তে অভিনয় জীৱনৰ পাতনি মেলে, য’ত তেওঁ তিনিটা খণ্ডত তান্যাৰ চৰিত্ৰত অভিনয় কৰিছিল।

২০২৪ চনত আয়ুস্মতী গীতা মেট্ৰিক পাছৰ জৰিয়তে তেওঁৰ বলিউডত অভিষেক ঘটে। এই ছবিখনত তেওঁ গীতা নামৰ এগৰাকী যুৱতীৰ চৰিত্ৰত অভিনয় কৰিছিল যিয়ে গ্ৰাম্য ভাৰতত ছোৱালীৰ শিক্ষাৰ ক্ষেত্ৰত থকা সামাজিক বাধাৰ বিৰুদ্ধে প্ৰত্যাহ্বান জনায়।

প্ৰদীপ খাইৰৱাৰৰদ্বাৰা পৰিচালিত এই ছবিখনে লিংগ সমতা আৰু সামাজিক ন্যায়ৰ ওপৰত গুৰুত্ব আৰোপ কৰাৰ বাবে প্ৰশংসা লাভ কৰিছিল। চৰিত্ৰটোৰ বাবে সাজু হ’বলৈ কাপুৰে গ্ৰাম্য অঞ্চলৰ ছোৱালীৰ সৈতে সময় কটাইছিল যাতে গীতাৰ অভিজ্ঞতাখিনি সঠিকভাৱে ফুটাই তুলিব পাৰে।

২০২৫ চনত পৱন কেথাৰাজুৰদ্বাৰা পৰিচালিত এল ওৱাই এফ: লাভ ইউৰ ফাদাৰ (LYF: Love Your Father) ছবিৰ জৰিয়তে কাপুৰে তেলেগু চিনামাত আত্মপ্ৰকাশ কৰে। চিনেমাখনত তেওঁ ছুইটীৰ চৰিত্ৰত অভিনয় কৰিছিল য’ত পিতৃ আৰু কন্যাৰ মাজৰ আৱেগিক সম্পৰ্কক অন্বেষণ কৰা হৈছে।

কাপুৰে প্যাৰ তুনে ক্যা কিয়া আৰু আদালতৰ দৰে দূৰদৰ্শন ধাৰাবাহিকতো অভিনয় কৰিছে। ইয়াৰ উপৰি দৰ্শকৰ সৈতে পোনপটীয়া যোগাযোগ কৰিবলৈ তেওঁ ৰিয়েলিটী শ্ব'ত অংশগ্ৰহণ কৰাৰ আগ্ৰহ প্ৰকাশ কৰিছে।

তথ্যসূত্ৰ

বাহ্যিক সংযোগ

Kashika Kapoor | Actress - IMDb
Kashika Kapoor, Filmography, Movies, Kashika Kapoor News, Videos, Songs, Images, Box Office, Trailers, Interviews - Bollywood Hungama
Kashika Kapoor: Movies, Photos, Videos, News, Biography & Birthday | Times of India

শ্ৰেণী:ভাৰতীয় অভিনেত্ৰী
লিজিমল ফিলিপোজ পামাদিকান্দাথিল

লিজিমল ফিলিপোজ পামাদিকান্দাথিল এগৰাকী ভাৰতীয় দন্ত চিকিৎসাৰ বিজ্ঞানী। তেওঁৰ এই কামক ভাৰতৰ মহিলাসকলৰ বাবে সৰ্বোচ্চ অসামৰিক সন্মান, নাৰী শক্তিৰ সন্মানেৰে স্বীকৃতি দিয়া হৈছে যিটো কেৱল ।

জীৱন

তেওঁ কোট্টায়মৰ মহাত্মা গান্ধী বিশ্ববিদ্যালয়ৰ পৰা ডক্টৰেট আৰু স্নাতকোত্তৰ ডিগ্ৰী লাভ কৰে। ১৯৯৮ চনত ডক্টৰেট ডিগ্ৰী লাভ কৰে।

কেৰালা চৰকাৰৰ বিজ্ঞান, প্ৰযুক্তি আৰু পৰিৱেশ ৰাজ্যিক সমিতিৰ ২০০২ চনৰ বাবে যুৱ বিজ্ঞানী বঁটা লাভ কৰে।[citation needed]

২০১৫ চনত বছৰৰ যুৱ বঁটা লাভ কৰা তেখেতে বিজ্ঞানৰ কৃতিত্বক সন্মান জনাই প্ৰশংসাপত্ৰ লাভ কৰে, ইউথছ এছ'চিয়েচন, চাৰ্চ অৱ দ্য ইষ্ট, চেণ্ট্ৰেল কমিটি, ইণ্ডিয়াৰ পৰা আৰু কেএছচিএছটিই, চৰকাৰৰ ড° এছ বাছুদেৱ বঁটা ২০১৪ ৰ পৰা। কেৰেলাৰ

২০১৭ চনৰ আন্তৰ্জাতিক নাৰী দিৱসত (৮ মাৰ্চ) তেওঁ নতুন দিল্লীৰ ৰাষ্ট্ৰপতি ভৱনত সন্মানীয় ৰাষ্ট্ৰপতি ৰামনাথ কোবিন্দৰ পৰা নাৰী শক্তিপুৰস্কাৰ - ভাৰতৰ মহিলাসকলৰ বাবে সৰ্বোচ্চ অসামৰিক সন্মান লাভ কৰা ত্ৰিশগৰাকী মহিলা আৰু নটা প্ৰতিষ্ঠানৰ ভিতৰত অন্যতম। কেৰালাৰ পৰা আন আন বঁটা বিজয়ীসকল আছিল মন্দিৰৰ চিত্ৰশিল্পী স্যামলা কুমাৰী আৰু প্ৰাণীবিজ্ঞানী এম. সুনীল। এক লাখ টকাৰ সৈতে আহিছিল এই বঁটা। তেখেতে জৈৱ সক্ৰিয় পলিমাৰ আৰু পলিমাৰ ভিত্তিক কম্পোজিট সামগ্ৰী প্ৰস্তুত কৰাৰ বাবে স্বীকৃতি লাভ কৰিছিল যিটো দন্ত পুনৰুদ্ধাৰৰ বাবে আৰু ইমপ্লাণ্ট স্থাপনৰ বাবে হাড়ৰ চিমেণ্ট হিচাপে ব্যৱহাৰ কৰিব পাৰি।

কিতাপ

লিজিমল পি.পি. মালয়ালম ভাষাত "ধন্তশুচিতৱৱমআৰোগ্যৱুম"। মাৰ নৰছাই প্ৰিণ্টাৰছ এণ্ড পাব্লিচাৰ্ছ, থ্ৰিছুৰ, কেৰালা (কেৰালা ৰাজ্যিক বিজ্ঞান সাহিত্য বঁটা(KSCSTE) ২০২০(শিশু সাহিত্য) লাভ কৰিছে।

তথ্যসূত্ৰ
গৌতম কলিতা

গৌতম কলিতা অসমৰ এগৰাকী প্ৰসিদ্ধ শৰীৰচৰ্চাবিদ। তেওঁ ২০০৭ বৰ্ষত লছ এঞ্জেলেছত অনুষ্ঠিত ESPN-Musclemania World নামৰ আন্তৰ্জাতিক দেহশ্ৰী প্ৰতিযোগিতাত মিষ্টাৰ ৱৰ্ল্ড খিতাপ লাভ কৰে।

ব্যক্তিগত জীৱন

গৌতম কলিতাৰ পিতৃৰ নাম গোলক কলিতা আৰু মাতৃৰ নাম সবিতা কলিতা। তেওঁৰ জন্ম হৈছিল নগাঁৱত। তেওঁ বিশ বছৰ বয়সত শৰীৰচৰ্চাৰ জগতত প্ৰৱেশ কৰে। বৰ্তমান তেওঁ নগাঁৱত নগাঁও হেল্‌থ ক্লাব নামৰ শৰীৰচৰ্চাৰ কেন্দ্ৰ পৰিচালনা কৰে।

কৃতিত্ব

মিষ্টাৰ নগাঁও (১৯৮৯-৯০)
মিষ্টাৰ অসম (১৯৯৪-৯৮), পাঁচবাৰ
মিষ্টাৰ নৰ্থ-ইষ্ট (২০০১-২০০২-২০০৩), তিনিবাৰ
মিষ্টাৰ ইণ্ডিয়া (২০০৪-২০০৫-২০০৭)
মিষ্টাৰ ৱৰ্ল্ড (২০০৭)

লগতে চাওক

মহাদেৱ ডেকা

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ শৰীৰচৰ্চাবিদ
মন্থৰাৰ কুমন্ত্ৰণা

৪ অধ্যায়

মন্থৰাৰ কু মন্ত্ৰণা

কৈকেয়ীৰ কুবুজী মন্থৰা তাৰ নাম ।

প্ৰাসাদ উপৰে চড়ি দেখে অনুপাম ॥১

হাট বাট নগৰী পূৰিল সৰ্ব্বজনে ।

দেৱগণে ক্ৰীড়ে যেন স্বৰ্গৰ ভুবনে ॥২

কেহো গাৱে কেহো বাৱে কেহো কৰে ৰোল ।

আউৰে আউৰ হৰিষে ধৰিয়া কোলে কোল ॥৩

নৃত্য গীত শবদ বাজয় বাদ্য ভাণ্ড ।

পতাকা তোৰণ ধ্বজ চিন চোণ্ডাদণ্ড ॥৪

ভৰতৰ ধাইত কুজীয়ে পুছে কাজ ।

বিপৰীত ৰঙ্গ দেখোঁ ব্ৰাহ্মণ সমাজ ॥৫

আনন্দ উচাহ নগৰীত ভৈল জনে ।

জয় নন্দি ঘোষে লোকে সহৰিষ মনে ॥৬

কৌশল্যা ৰাজাৰ মাৱ ৰাজাত বিনয় ।

যেন স্বৰ্গ জনৰ আনন্দ জয় জয় ॥৭

ধাই বোলে কুজী তই নলক্ষিলি কাজ ।

দশৰথে ৰামক কৰন্ত যুবৰাজ ॥৮

এতেকে কৌশল্যা ভৈলা আনন্দিত চিত ।

তনয়ৰ আনন্দ দেখিবা নিতে নিত ॥৯

ধাইৰ বচন শুনি কুজীয়ে খঙ্গাইল ।

আথে বেথে গৈয়া কৈকেয়ীৰ পাশ পাইল ॥১০

উঠ উঠ দুহা শয়নক পৰিহৰ ।

তোহোৰ উপৰে কথা বৰ আথান্তৰ ॥১১

সচকিত মনে শয্যা হন্তে চালি গাৱ ।

কুজীত সোধয় কথা ভৰতৰ মাৱ ॥১২

শুন বোলোঁ কুজী তোৰ কেনে দেখোঁ মন ।

কিনো আথান্তৰ কথা কহ এতিক্ষণ ॥১৩

কৈকেয়ীক মন্থৰা বুলিল পাচে বাণী ।

মিলিল তোমাৰ ক্ষয় কিসক নাজানি ॥১৪

তুমি যেন সুভাগিনী জানিলোঁহো কাজ ।

দশৰথে ৰামক কৰন্ত যুবৰাজ ॥১৫

অকল্যাণ বৰ আসি মিলিল দুৰ্ঘোৰ ।

ইতো দুঃখ সাগৰে উদ্ধাৰ নাহি তোৰ ॥১৬

কিনো পাপ কৰিলো যৌতুকে দিল মোক ।

সতিনীৰ চেড়ী হৈবি দেখিবোহো তোক ॥১৭

ৰাম অভিষেক শুনি সহৰিষ মনে ।

গ্ৰীৱাৰ কাঢ়িয়া হাৰ দিলা তেতিক্ষণে ॥১৮

ৰাজ্য দেওক ৰামক নৃপতি দশৰথ ।

লও কুজী প্ৰসাদ ফলিল মনোৰথ ॥১৯

ক্ৰোধত খঙ্গিল কুজী জাজ্জ্বল্য সমান ।

আছাৰিয়া পেলাইলেক কৈকেয়ীৰ দান ॥২০

হাতে হাতে পিষয় বজায়া দান্তে দান্তে ।

আসজ শুনিয়া যেন তেলীয়াৰ জান্ত ॥২১

সাপে খায়া মাৰোক গৰল নোহে খাহা ।

গলে হাণ্ডি বান্ধি নোহে মৰিবাক যাহা ॥২২

আবে জানোঁ ভৈল তোৰ অধম বিপতি ।

আপদ কালত তোৰ হেন ভৈল মতি ॥২৩

প্ৰলয়ে হৰিষ তোৰ পাচ নমনস ।

ছান্দেবাসে তল যাস পাৱক গিলস ॥২৪

যেবে তোৰ জীবেক স্বপুত্ৰ পৰিবাৰ ।

ৰাঘৱক ৰাজ্য দিতে ৰাজাক নিবাৰ ॥২৫

দশৰথ সাগৰ তৰঙ্গী নদী তই ।

অলপতে শুকাই যাইবি জানিলোঁহো মই ॥২৬

প্ৰিয়া গঙ্গা কৌশল্যা গম্ভীৰ বেগে বহে ।

ৰাম অভিষেকক বেকত কৰি কহে ॥২৭

কৈকেয়ী বোলে কুজী হেন সে দাৰুণ ।

মোহোৰ আগত আসি বোল নিদাৰুণ ॥২৮

ৰাম ৰাজা ভৈলে মন্দ নলখোহোঁ আন ।

ভাতৃক দেখিব ৰামে পুত্ৰৰ সমান ॥২৯

গুণৰ সাগৰ ৰাম দেখিলি তই কিস্ ।

অমৃত কুণ্ডত কুজা তই ঢাল বিষ ॥৩০

জ্যেষ্ঠ পুত্ৰক দিব ৰাজ্য ধন কোষ ।

দশৰথ ৰাজাৰ নেদেখোঁ কিছু দোষ ॥৩১

গুণৰ মন্দিৰ ৰাম বাপ শুদ্ধমতি ।

কৌশল্যাতোধিক মোত কৰয় ভকতি ॥৩২

সত্যে সত্যে বোলোঁ কিছু নাই অন্যয়থা ।

ভৰততোধিক মোৰ ৰামকেসে বেথা ॥৩৩

কতোকাল ৰাজ্য ভুঞ্জি সহৰিষ মনে ।

ভৰতত ৰামে ৰাজ্য সম্পিব আপনে ॥৩৪

কুজী বোলে ভাল তুমি ৰামক বখান ।

ৰাজ বংশে উতপতি কিছুৱে নজান ॥৩৫

ৰাম ৰাজা ভৈলে পাচে তাহাৰ তনয় ।

পুত্ৰ পৌত্ৰ বংশে ৰাজা হৈবেক নিশ্চয় ॥৩৬

দুয়োকুলে ৰাজা তাৰ নাজানস কাজ ।

কহিত শুনিলি ভায়েকক দিয়ে ৰাজ ॥৩৭

তোহোৰ বাপৰ ভাই জগত বিদিত ।

তাঙ্ক ৰাজ্য নেদিয়া থাপিলা যুদ্ধাজিত ॥৩৮

হেন সব জানি তোৰ মতি বিপৰীত ।

বুদ্ধি হত ভৈলে বোলোঁ নুশুনস হিত ॥৩৯

সতিনীৰ পোৰ গুণ বখানস কিস ।

মুখত অমৃত তাৰ হৃদয়ত বিষ ॥৪০

অঙ্গাকৰ দুগ্ধে কৰে শতেক প্ৰক্ষাল ।

তথাপিতো নেৰয় স্বভাব বৰ্ণ কাল ॥৪১

ৰাজা ভৈলে ৰাঘৱ ভৰত বনে যাইব ।

ৰামৰ হাতত নুহি প্ৰাণ সুঝাইব ॥৪২

মোৰ বোল নুশুনস নুবুঝস কাজ ।

সকুটুম্বে জানিলোঁ দেশৰ ভৈলে বাজ ॥৪৩
তানভিন ছুইটি

তানভিন ছুইটি (; জন্ম: ৩০ আগষ্ট) এগৰাকী বাংলাদেশী টেলিভিছন, মঞ্চ আৰু চলচ্চিত্ৰ অভিনেত্ৰী তথা মডেল। ২০০৫ চনৰ হিচাপত তেওঁ এশৰো অধিক টেলিভিছন নাটকত অভিনয় কৰিছে।

প্ৰাৰম্ভিক জীৱন আৰু কৰ্মজীৱন

১৯৯১ চনত আফজাল হুছেইনৰ ডায়মণ্ড ব্ৰেণ্ডৰ সৈতে ছুইটিয়ে নিজৰ মডেলিং কেৰিয়াৰ আৰম্ভ কৰে।

ছুইটিয়ে থিয়েটাৰ গ্ৰুপ নামৰ এটা নাট্য দলত যোগদান কৰে। তেওঁ মেৰাজ ফকিৰেৰ মা, পায়েৰ আৱাজ পাৱা যায়, স্পৰ্ধা, তোমৰাই, এখোনো ক্ৰীতদাস আৰু মুক্তি আদিকে ধৰি বিভিন্ন মঞ্চ নাটকত অভিনয় কৰিছে। তেওঁ গধূলি লগনে নাটকৰ জৰিয়তে টেলিভিছন অভিনয়ত আত্মপ্ৰকাশ কৰে। ইয়াৰ উপৰিও তেওঁ সুন্দৰী, ছোট ছোট ঢেউ, জমিলা, দোকানিৰ বৌ, হাৰাধনেৰ নাত-জামাই আৰু ৰূপালী নদীৰ ঢেউ নাটকত অভিনয় কৰিছে।

ছুইটিয়ে টেলিভিছন নাটকৰ প্ৰযোজনাও কৰিছিল। তেওঁৰ প্ৰযোজনা গোষ্ঠীটোৰ নাম হ’ল শংখচিল। আন্দোলনৰ সময়ত অভিনেতা ফেৰদৌছ আহমেদৰ নেতৃত্বত 'আলো আসবেই' নামৰ এটা হোৱাটছএপ গ্ৰুপত তানভিন ছুইটিকে ধৰি এদল আৱামীপন্থী শিল্পী আন্দোলনৰ বিৰুদ্ধে সক্ৰিয় হৈ আছিল। অসহযোগ আন্দোলনৰ পিছত ২০২৪ চনৰ ৩ ছেপ্টেম্বৰত সেই হোৱাটছএপ গ্ৰুপটোৰ সৈতে জড়িত কিছুমান স্ক্ৰীনশ্বট ছচিয়েল মিডিয়াত বিয়পি পৰিছিল।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী
ৰামানুজন আৰু তেওঁৰ গণিত (গ্ৰন্থ)

ৰামানুজন আৰু তেওঁৰ গণিত হৈছে ভাৰতীয় তথা অসমীয়া গণিতজ্ঞ, গণিত অধ্যাপক, লেখক নয়নদীপ ডেকা বৰুৱাৰ প্ৰথমখন প্ৰকাশিত গ্ৰন্থ। সঞ্জীৱন প্ৰকাশনৰ পৰা ২০২১ চনৰ জানুৱাৰী মাহত প্ৰথম প্ৰকাশিত গ্ৰন্থখনত গণিতজ্ঞ শ্ৰীনিবাস ৰামানুজনৰ জীৱনকাহিনী আৰু তেওঁৰ গাণিতিক অৱদানৰ বিষয়ে বৰ্ণনা কৰা আছে। গ্ৰন্থখন লেখকে কোনো ব্যক্তিবিশেষৰ সলনি 'গণিতৰ প্ৰতি আগ্ৰহী সকলো ছাত্ৰ-ছাত্ৰীলৈ'কে কিতাপখন আগবঢ়াইছে।

বিৱৰণ

ৰামানুজনৰ জীৱনীভিত্তিক কিতাপখনৰ তথ্যসমূহ গৱেষণালব্ধ। লেখকৰ বাস্তৱ জীৱনৰ অভিজ্ঞতা তথা সংগৃহীত উপাদানৰ পৰিষ্কাৰ বিশ্লেষণে এই জীৱনী সাহিত্যক প্ৰতিটো দিশতে কৰি তুলিছে গৱেষণালব্ধ। ৰামানুজনৰ গণিতৰ সৈতে জড়িত কৰ্মৰাজিৰ বাবে তেওঁ জনাজাত। বিশেষকৈ তেওঁ সহযোগীসকলৰ সৈতে লগ লাগি বিভিন্ন পদ্ধতিৰে বিভিন্ন বিভাজন ফলনৰ ৰামানুজন-সদৃশ সৰ্বাংগসম সম্পৰ্ক (Ramanujan type congruences)ৰ বিকাশ সাধন কৰিছে। ২০০৬-০৭ বৰ্ষত এবছৰৰ বাবে তেওঁ আৰবানা-চেম্পেইনৰ ইলিন'ই বিশ্ববিদ্যালয়ত ব্ৰুচ চি বাৰ্ণ্টৰ সৈতে কাম কৰিছিল। ২০০৫-০৬ চনত তেওঁ ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগৰ পৰা এটা BOYSCAST ফেলোশ্বিপ লাভ কৰিছিল।

তথ্য উৎস

লগতে চাওক

শ্ৰীনিবাস ৰামানুজন
দ্য মেন হু নিউ ইনফিনিটি, শ্ৰীনিবাস ৰামানুজনৰ জীৱনৰ ওপৰত আধাৰিত চলচ্চিত্ৰ
কুৰিজন ভাৰতীয় গণিত সাধক (গ্ৰন্থ)
এঙ্গল' আছামিজ ডিক্সনেৰি অৱ মেথেমেটিক্স
অংক নহয় আতংক (গ্ৰন্থ)
গণিতৰ কথা(গ্ৰন্থ)

শ্ৰেণী:অসমীয়া গ্ৰন্থ
শ্ৰেণী:গণিতৰ গ্ৰন্থ
শ্ৰেণী:জীৱনী গ্ৰন্থ
নীতু সিং

নীতু কাপুৰ (পৈতৃক নাম: সিং; জন্ম: হৰনীত কৌৰ; ৮ জুলাই ১৯৫৮; ; এগৰাকী ভাৰতীয় অভিনেত্ৰী। তেওঁ ১৯৬০ দশকৰ পাছডোখৰ, সমগ্ৰ ১৯৭০ দশক আৰু ১৯৮০ দশকৰ আগডোখৰত হিন্দী ছবিত অভিনয় কৰাৰ বাবে পৰিচিত। ২০১২ চনত কাপুৰক মুম্বাইৰ বান্দ্ৰা বেণ্ডষ্টেণ্ডৰ এটা মনোৰঞ্জন হল অৱ ফেম ৱাক অৱ দ্য ষ্টাৰছত অন্তৰ্ভুক্ত কৰা হয়। তেওঁ ফিল্মফেয়াৰ বঁটাৰ দুটা মনোনয়নকে ধৰি বহুতো প্ৰশংসা লাভ কৰিছে।

কাপুৰে সুৰজ (১৯৬৬) ছবিৰে আত্মপ্ৰকাশ কৰে আৰু তাৰ পিছত ৰোমান্টিক কমেডী দো কলিয়াঁত (১৯৬৮) দ্বৈত চৰিত্ৰত অভিনয় কৰে। ৰিক্সাৱালাৰ (১৯৭৩) জৰিয়তে তেওঁ প্ৰাপ্তবয়স্ক চৰিত্ৰত অভিনয় আৰম্ভ কৰিছিল আৰু নাছিৰ হুছেইনৰ মছলা ছবি ইয়াদোঁ কি বাৰাতৰ (১৯৭৩) জৰিয়তে তেওঁৰ সফলতা লাভ কৰিছিল, য’ত তেওঁ এগৰাকী নৃত্যশিল্পী ভূমিকাত অভিনয় কৰিছিল। ক্ৰাইম ড্ৰামা ছবি দীৱাৰ (১৯৭৫), থ্ৰিলাৰ ছবি খেল খেল মে (১৯৭৫), মিউজিকেল ছবি কভি কভি (১৯৭৬), মছলা ছবি অমৰ আকবৰ এন্থনী (১৯৭৭) আৰু ফেণ্টাচি ছবি ধৰম বীৰত (১৯৭৭) বিশিষ্ট ভূমিকা ৰূপায়ণ কৰে। অপৰাধ নাট্যধৰ্মী ছবি পৰবৰীশ (১৯৭৭), হৰৰ ছবি জানী দুছমন (১৯৭৯), দুৰ্যোগ বিষয়ক ছবি কালা পত্থৰ (১৯৭৯) আৰু সংগীতমধুৰ ছবি য়াৰানাত (১৯৮১) তেওঁৰ অভিনয় প্ৰশংসিত হয়। কালা পত্থৰৰ বাবে তেওঁ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে মনোনয়ন লাভ কৰে।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
লৰীয়তী

লৰীয়তী (, বৈজ্ঞানিক নাম-Tringa stagnatilis) এটা সৰু আকাৰৰ 'wader' গোটৰ চৰাইৰ প্ৰজাতি। ই সাধাৰণতে ইউৰোপ আৰু এছিয়া মহাদেশৰ মুকলি ঘাঁহনি অঞ্চল তথা জলাশয় আদিত প্ৰজনন কৰে বুলি জনা যায়।

বিৱৰণ

লৰীয়তীৰ ঠোঁট দীঘলীয়া আৰু ইয়াৰ ঠেং দুখনো দীঘলীয়া আৰু হালধীয়া বৰণৰ। ইয়াৱ দেহৰ দৈৰ্ঘ্য ২২-২৬ ছে: মি: আৰু ওজন প্ৰায় ৪৫-১২০ কি:গ্ৰা। হোৱা দেখা যায়। প্ৰজনন কালত ইয়াৰ দেহৰ বৰণ মুগা-মটিয়া হৈ পৰে। আনহাতে শীত কালত ই শেঁতা বৰণৰ হয়।

বিতৰণ

লৰীয়তী চৰাই প্ৰধানকৈ এবিধ পৰিভ্ৰমণকাৰী চৰাইৰ প্ৰজাতি। ইয়াৰ বেছিভাগেই আফ্ৰিকা আৰু এছিয়াত আৰু অন্য কিছুমানে দক্ষিণ-পূব এছিয়া তথা অষ্ট্ৰেলিয়াত শীতকালটো কটায়। ইহঁতে সাধাৰণতে হ্ৰদ, বিল আদিত অকলশৰে বা সৰু গোটত চৰিবলৈ পছন্দ কৰে।
]]ত এটা লৰীয়তী চৰাই

আচৰণ

খাদ্য

লৰীয়তী চৰায়ে অগভীৰ পানীত বা বোকাত ঠোঁটেৰে খুচৰি খাদ্য খায়। ই প্ৰধানকৈ পোক-পতংগ আদি খাই জীয়াই থাকে।

প্ৰজনন

তথ্যসূত্ৰ

Hayman, Peter; Marchant, John & Prater, Tony (1986): Shorebirds: an identification guide to the waders of the world. Houghton Mifflin, Boston. ISBN 0-395-60237-8
Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). Condor 107(3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

বাহ্যিক সংযোগ

Marsh Sandpiper videos, photos & sounds on the Internet Bird Collection
Marsh Sandpiper - Species text in The Atlas of Southern African Birds.
Avibase

শ্ৰেণী:দলমৰা
শ্ৰেণী:জীৱবিজ্ঞান
শ্ৰেণী:অসমৰ চৰাই
হেলেন এপ্পো কুক

হেলেন এপ্পো কুক (; ২১ জুলাই, ১৮৩৭ – ২০ নৱেম্বৰ, ১৯১৩) ৱাশ্বিংটন ডি চিৰ এগৰাকী ধনী, বিশিষ্ট আফ্ৰিকান-আমেৰিকান সম্প্ৰদায়ৰ কৰ্মী আৰু মহিলা ক্লাব আন্দোলনৰ এগৰাকী নেত্ৰী আছিল। কুক বৰ্ণ মহিলা লীগৰ প্ৰতিষ্ঠাপক আৰু সভানেত্ৰী আছিল, যি ১৮৯৬ চনত আন এটা সংস্থাৰ সৈতে একত্ৰিত হৈ নেচনেল এছ'চিয়েচন অৱ কলাৰ্ড উইমেন (NACW) হিচাপে পৰিগণিত হয়, যিটো সংস্থা এতিয়াও একবিংশ শতিকাতো সক্ৰিয় হৈ আছে। কুক ভোটাধিকাৰ সমৰ্থন কৰিছিল আৰু নায়াগ্ৰা আন্দোলনৰ সদস্য আছিল, যিয়ে বৰ্ণগত পৃথকীকৰণ আৰু আফ্ৰিকান আমেৰিকান ভোটাধিকাৰ বঞ্চনাৰ বিৰোধিতা কৰিছিল।১৮৯৮ চনত কুক নেচনেল উইমেনছ ছফ্ৰেজ এছ'চিয়েচনৰ সভানেত্ৰী চুজান বি এন্থনীক ৰাজহুৱাভাৱে তিৰস্কাৰ কৰে আৰু এণ্টনিয়ে আমেৰিকাৰ কংগ্ৰেছ হাউছ কমিটি অন জুডিচিয়াৰী শুনানিত দিয়া ভাষণৰ পিছত তেওঁক সাৰ্বজনীন ভোটাধিকাৰৰ সমৰ্থন কৰিবলৈ অনুৰোধ জনায়।

১৮৬৪ চনত আমেৰিকাৰ কংগ্ৰেছৰ এক আইন অনুসৰি নেচনেল এছ'চিয়েচন ফৰ দ্য ৰিলিফ অৱ ডিষ্টিটিউট কালাৰ্ড উইমেন এণ্ড চিলড্ৰেনক "উপযুক্ত ঘৰ, ব'ৰ্ড, কাপোৰ আৰু নিৰ্দেশনা প্ৰদান আৰু খ্ৰীষ্টান প্ৰভাৱৰ অধীনলৈ অনা"ৰ বাবে সংযুক্ত কৰা হয়। প্ৰাক্তন প্ৰথম মহিলা মেৰী টড লিংকনৰ চিলাইকাৰী আৰু আত্মবিশ্বাসী এলিজাবেথ কেকলি প্ৰতিষ্ঠাপক সংস্থাৰ অন্যতম সদস্য আছিল। প্ৰায় ৩৫ বছৰ ধৰি সদস্য হিচাপে থকা হেলেন কুক নেতৃত্বৰ বিভিন্ন পদত অধিষ্ঠিত হৈছিল। ১৮৮০ চনত তেওঁ এই সংস্থাৰ সম্পাদিকা নিৰ্বাচিত হোৱা প্ৰথমগৰাকী আফ্ৰিকান-আমেৰিকান মহিলা আছিল, এই পদত তেওঁ দহ বছৰ ধৰি আছিল৷ আফ্ৰিকান-আমেৰিকান পুৰুষেও এই সংস্থাটোক সমৰ্থন কৰিছিল। ১৮৬৬ চনত ফ্ৰেডেৰিক ডগলাছে আজীৱন সদস্যপদৰ বাবে ধন দিছিল। কংগ্ৰেছৰ ব্যয় অৱশ্যে ১৮৯২ চনত শেষ হয়। এছ’চিয়েশ্যনে উত্তৰ-পশ্চিমৰ অষ্টম আৰু ইউক্লিড ষ্ট্ৰীটত গৃহ নথকা লোক আৰু অনাথ শিশুৰ বাবে এটা অট্টালিকা ৰক্ষণাবেক্ষণ কৰিছিল, য’ত নামভৰ্তি আৰু চাকৰিৰ পৰা বৰ্খাস্ত, ঘৰুৱা ব্যৱস্থাপনা, শিক্ষা, আৰু কাপোৰৰ ওপৰত স্থায়ী সমিতি আছিল। মৃত্যুৰ সময়ত হেলেন কুক এই সংস্থাৰ সভানেত্ৰী আছিল।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
মিকিৰ পাহাৰ

মিকিৰ পাহাৰ হৈছে কাজিৰঙা ৰাষ্ট্ৰীয় উদ্যানৰ দক্ষিণে অৱস্থিত এটা পাহাৰৰ গোট। পূব মেঘালয়ে তিনিটা ফালৰ পৰা আগুৰি থকা মিকিৰ পাহাৰ আংশিকভাৱে ইয়াৰ সৈতে বিচ্ছিন্ন আছে। কাৰ্বি মালভূমি বা মিকিৰ পাহাৰক অসমৰ আটাইতকৈ পুৰণি ভূ-আকৃতি বুলি কোৱা যায়। ই দেখাত নাচপতি আকৃতিৰ আৰু ইয়াৰ এলেকা প্ৰায় ৭০০০ বৰ্গ কিলোমিটাৰ।

ই কাৰ্বি মালভূমিৰ অংশ। ইয়াৰ সৰ্বোচ্চ শৃংগ হৈছে ডামবুকচো।

উৎস
হিলিনা বেৰহানু ডেগেফা

হিলিনা বেৰহানু ডেগেফা (জন্ম-১৯৯২) এগৰাকী ইথিঅ'পিয়ান মহিলা অধিকাৰ কৰ্মী আৰু গৱেষক। আদিছ আবাবা আৰু মেকেলে বিশ্ববিদ্যালয়ত যুৱক-যুৱতীৰ নেতৃত্বত গঢ় লৈ উঠা নাৰীবাদী পোষকতা আৰু সৱলীকৰণ কাৰ্যসূচী দ্য ইয়েলো মুভমেণ্টৰ তেওঁ সহ-প্ৰতিষ্ঠাপক। ডেগেফাই ২০১৫ চনত মেণ্ডেলা ৱাশ্বিংটন ফেল'শ্বিপ ফৰ ইয়ং আফ্ৰিকান লিডাৰ্ছ লাভ কৰিছিল, আৰু ২২ বছৰ বয়সত এই সন্মান লাভ কৰা আটাইতকৈ কম বয়সীয়া হিচাপে তেওঁ বিবেচিত হয়। হিলিনা ২০২০ চনৰ ক্লাছৰ উইমেন ডেলিভাৰ ইয়ং লিডাৰ্ছ ফেলো।

জীৱন

হিলিনাই আদিছ আবাবা বিশ্ববিদ্যালয়ৰ পৰা আইন বিষয়ত স্নাতক ডিগ্ৰী লাভ কৰে। লণ্ডন বিশ্ববিদ্যালয়ৰ SOAS (স্কুল অৱ অৰিয়েণ্টেল এণ্ড আফ্ৰিকান ষ্টাডিজ)ৰ পৰা আইন আৰু লিংগ বিষয়ত স্নাতকোত্তৰ ডিগ্ৰী লাভ কৰে, য'ত তেওঁ মো ইব্ৰাহিম ফাউণ্ডেশ্যনৰ পুঁজিৰে আফ্ৰিকাত গভৰ্নেন্স এণ্ড ডেভেলপমেণ্টৰ পণ্ডিত আছিল।

২০১১ চনত হিলিনা আইন বিভাগৰ অধ্যাপক ব্লেন ছাহিলু আৰু সহযোগী আইন ছাত্ৰী আক্লিলে ছলমনৰ সৈতে যুৱক-যুৱতীৰ নেতৃত্বত নাৰীবাদী আন্দোলন দ্য ইয়েলো মুভমেণ্টৰ সহ-প্ৰতিষ্ঠাপক আছিল। হালধীয়া আন্দোলন অনুপ্ৰাণিত হৈছিল ইথিওপিয়াৰ এগৰাকী বিমান পৰিচাৰিকা আবেৰাছ হাইলাইৰ পৰা, যাৰ চকু সেই বছৰৰ আৰম্ভণিতে প্ৰাক্তন স্বামীয়ে উলিয়াই দিছিল। হিলিনাই আদিছ আবাবা বিশ্ববিদ্যালয়, আইন বিদ্যালয়তো অধ্যাপনা কৰিছিল আৰু পিছলৈ মেকেলে বিশ্ববিদ্যালয়ৰ লিংগ আৰু উন্নয়ন প্ৰতিষ্ঠানত প্ৰবক্তা আৰু গৱেষক হিচাপে যোগদান কৰিছিল। ২০২২ চনৰ মাৰ্চ মাহত তেওঁ ইউৰোপিয়ান ইনষ্টিটিউট অৱ পিছৰ অধীনত লিংগ আৰু হিংসাত্মক উগ্ৰবাদৰ ওপৰত এখন গৱেষণা প্ৰতিবেদন প্ৰকাশ কৰে। ২০২২ চনৰ এপ্ৰিল মাহত হিলিনা ইউএনএছচিৰ সন্মুখত উপস্থাপন কৰা প্ৰথমগৰাকী ইথিঅ'পিয়ান চিএছ ব্ৰিফাৰ হিচাপে পৰিগণিত হয়।

তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:গৱেষক
শ্ৰেণী:ইথিঅ'পিয়াৰ ব্যক্তি
শ্ৰেণী:জীৱিত ব্যক্তি